PEDAGOGINIŲ DARBUOTOJŲ ATLIEKAMOS FUNKCIJOS IR SPECIALIEJI REIKALAVIMAI PAREIGYBEI

|  |  |  |
| --- | --- | --- |
| Pareigybės pavadinimas | Atliekamos funkcijos | Specialieji reikalavimai |
| Direktorius | Organizuoja įstaigos darbą, kad būtų įgyvendinami Įstaigos tikslai ir atliekamos nustatytos funkcijos. Užtikrina, kad būtų laikomasi įstatymų, kitų teisės aktų ir Įstaigos nuostatų. Vadovauja Įstaigos strateginio ir metinių planų, švietimo programų rengimui, juos tvirtina ir vadovauja jų vykdymui. Tvirtina Įstaigos struktūrą teisės aktų nustatyta tvarka. Nustato Įstaigos struktūrinių padalinių tikslus, uždavinius, funkcijas, pavaduotojų, struktūrinių padalinių vadovų veiklos sritis. Teisės aktų nustatyta tvarka skiria ir atleidžia darbuotojus, tvirtina jų pareigybių aprašymus, pareigybių sąrašą, neviršydamas nustatyto didžiausio leistino pareigybių skačiaus, atlieka kitas su darbo santykiais susijusias funkcijas teisės aktų nustatyta tvarka. Priima vaikus Klaipėdos miesto savivaldybės tarybos nustatyta tvarka ir sudaro mokymo sutartis. Suderinęs su Įstaigos taryba, tvirtina Įstaigos darbo tvarkos taisykles, kuriose nustatomos vaikų ir darbuotojų teisės, pareigos, atsakomybė, bendruomenės narių elgesio ir etikos normos. Analizuoja Įstaigos veiklos ir valdymo išteklių būklę, užtikrina jų optimalų valdymą ir naudojimą. Organizuoja Įstaigos veiklos įsiverinimą, išorinį vertinimą. Leidžia įsakymus ir kontroliuoja jų vykdymą. Sudaro teisės aktų nustatytas komisijas, darbo grupes. Organizuoja pedagoginių darbuotojų metodinę veiklą, atestaciją Lietuvos Respublikos švietimo ir mokslo ministro nustatyta tvarka. Sudaro Įstaigos vardu sutartis. Organizuoja įstaigos dokumentų saugojimą ir valdymą. Valdo, naudoja Įstaigos turtą, lėšas ir jomis disponuoja teisės aktų nustatyta tvarka, vadovaudamasis visuomenės naudos, efektyvumo, racionalumo, viešosios teisės principais. Inicijuoja įstaigos savivaldos institucijų sudarymą ir skatina jų veiklą. Kartu su Įstaigos taryba sprendžia, ar leisti ant Įstaigos pastatų ar Įstaigos teritorijoje statyti judriojo (mobiliojo) ryšio stotis teisės aktų nustatyta tvarka. Bendradarbiauja su vaikų tėvais (kitais teisėtais vaiko atstovais). Švietimo pagalbos, teritorinėmis policijos, socialinių paslaugų, sveikatos įstaigomis, vaikų teisių apsaugos tarnybomis ir kitomis institucijomis, dirbančiomis vaiko teisių apsaugos srityje. Atstovauja Įstaigai kitose institucijose. Vykdo kitas teisės aktų nustatytas funkcijas, Klaipėdos miesto savivaldybės tarybos, Klaipėdoos miesto savivaldybės administracijos direktoriaus bei Ugdymo ir kultūros departamento Švietimo skyriaus vedėjo pavedimus pagal priskirtą kompetenciją. | Turėti aukštąjį universitetinį ar jam prilygintą išsilavinimą; Turėti pedagogo kvalifikaciją ir ne mažesnį kaip 3 metų pedagoginio darbo stažą arba magistro laipsnį, pedagogo kvalifikaciją ir ne mažesnį kaip 2 metų pedagoginio darbo stažą; Turėti teisės aktais nustatytas vadovavimo švietimo įstaigai kompetencijas.Turėti ne mažesnę kaip vienų metų vadovavimo asmenų grupei (grupėms) patirtį. Mokėti naudotis informacinėmis technologijomis. Gerai mokėti lietuvių kalbą, jos mokėjimo lygis turi atitikti teisės aktais nustatytų Valstybinės kalbos mokėjimo kategorijų reikalavimus. Ne žemesniu kaip B1 kalbos mokėjimo lygiu mokėti bent vieną iš trijų Europos Sąjungos darbo kalbų (anglų, prancūzų ar vokiečių). Žinoti biudžetinių švietimo įstaigų veiklą, darbo teisinius santykius reguliuojančius teisės aktus. |
| Direktoriaus pavaduotojas ugdymui | Organizuoja ugdymo procesą, ugdymo programų rengimą, įgyvendinimą, vertinimą.Kaupia ir analizuoja medžiagą apie ugdymo kokybę. Dalyvauja rengiant metinės veiklos programas, projektus ir teikia siūlymus direktoriui. Atsako už pedagogų kvalifikacijos kėlimą. Koordinuoja logopedų veiklą. Vykdo dienynų pildymo priežiūrą.Pagal kompetenciją dalyvauja miesto renginiuose, projektuose, parodose.Teikia siūlymus direktoriui dėl pedagogų skatinimo. Pagal kompetenciją dalyvauja darbo grupių ir komisijų veikloje.Organizuoja pedagoginio personalo darbą, vykdo pedagoginės veiklos priežiūrą. Sudaro pedagogų darbo laiko apskaitos žiniaraščius, darbo grafikus.Analizuoja ugdymo(si) pasiekimus ir pažangą.Laikinai pavaduoja direktorių jo komandiruotės, laikino nedarbingumo, kasmetinių ar tikslinių atostogų ir kitu laikotarpiu. | Direktoriaus pavaduotojas ugdymui privalo turėti aukštąjį universitetinį arba jam prilygintą išsilavinimą, pedagogo kvalifikaciją, išmanyti Lietuvos Respublikos Vyriausybės nutarimus, Lietuvos Respublikos švietimo ir mokslo ministerijos teisės aktus reglamentuojančius ikimokyklinio ir priešmokyklinio amžiaus vaikų ugdymą(si), nuolat domėtis valstybine ir regionine švietimo politika; Gebėti nuosekliai, planingai, profesionaliai organizuoti, analizuoti ir vertinti savo vadybinę veiklą, tobulinti vadybos teorines žinias, praktinius įgūdžius, kompetenciją, siekti kaitos;Pripažinti ir gerbti kiekvieno bendruomenės nario teises, nepažeidžiant pedagoginės ir vadybinės etikos normų;Gebėti valdyti, kaupti, sisteminti, apibendrinti informaciją ir rengti išvadas;Gebėti dirbti MS Office programos paketu;Gebėti bendrauti su interesantais, būti nekonfliktišku, sklandžiai dėstyti mintis žodžiu ir raštu. |
| Auklėtojas | Organizuoja ir vykdo ugdomąjį procesą:planuoja grupės ugdomąją veiklą; kuria grupės ugdomąją aplinką, parenka priemones; ugdo ir dalyvauja vaikų ugdymo(si) procese.Prireikus dalyvauja rengiant individualias vaikų ugdymo(si) programas; Sistemingai vertina ir fiksuoja vaikų daromą pažangą, apie vaikų pasiekimus informuoja tėvus (globėjus); Teikia informaciją, pagal kompetenciją konsultuoja tėvus (globėjus), kitus įstaigoje dirbančius specialistus, ikimokyklinio amžiaus vaikų ugdymo klausimais; Inicijuoja ir dalyvauja bendruose įstaigos renginiuose, projektuose ir kitose veiklose. | Auklėtojas privalo turėti aukštąjį arba aukštesnįjį (specialųjį vidurinį, įgytą iki 1995 metų) išsilavinimą ir būti baigęs vieną iš mokytojų rengimo ikimokyklinėms įstaigoms arba edukologijos studijų krypties programų ir turintis auklėtojo kvalifikaciją. |
| Priešmokyklinio ugdymo pedagogas | Sistemingai stebi ir vertina vaiko gebėjimus, socialinę kultūrinę kompetenciją, brandumo mokyklai lygmenį, įvairiais būdais fiksuoja vaiko pasiekimus; Daro išvadas apie kiekvieno vaiko patirties kaupimo ypatumus, prireikus inicijuoja ugdymo(si) programų rengimą, dalyvauja jas rengiant;Organizuoja pedagoginį procesą, orientuotą į individualius vaiko ugdymo(si) poreikius, priešmokyklinio ugdymo tikslus, uždavinius, standartus;Kuria stimuliuojančią, funkcionalią, dinamišką, psichologiškai ir fiziškai saugią ugdymo(si) aplinką; Supažindina šeimą su priešmokyklinio ugdymo ypatumais, nuolat informuoja apie vaiko daromą vystymosi pažangą;Skatina tėvus dalyvauti grupės veikloje, rūpinasi tėvų švietimu, pagal kompetenciją teikia jiems informaciją, konsultuoja; Parenka ugdymo metodus ir priemones, atitinkančias specialiuosius vaikų ugdymo(si) poreikius; Taiko specialias kalbos mokymo metodikas vaikams iš kitakalbių ar mišrių šeimų, jeigu tėvai ketina juos leisti į mokyklą negimtąją kalba; Bendradarbiauja su kitais darželio pedagogais (logopedais, specialiaisiais pedagogais, auklėtojomis, būsimąja mokytoja ir kt.);Bendrauja ir bendradarbiauja su vietos bendruomene, administracinėmis bei socialinės rūpybos įstaigomis, įvairiomis visuomeninėmis organizacijomis ir kt., prisideda prie bendruomenės socialinių programų įgyvendinimo; | Priešmokyklinės grupės pedagogas privalo turėti aukštąjį arba aukštesnįjį išsilavinimą, būti įgijęs ikimokyklinio amžiaus vaikų auklėtojo arba (ir) pradinių klasių mokytojo kvalifikaciją ir papildomai išklausęs priešmokyklinio ugdymo kvalifikacijos tobulinimo kursą pagal Švietimo ir mokslo ministerijos reikalavimus atitinkančias kvalifikacijos tobulinimo programas. |
| Logopedas | Įvertina ugdytinių kalbos raidos ypatumus, nustato kalbos ir kitus komunikacijos sutrikimus, specialiuosius ugdymosi poreikius; Siūlo skirti specialiąją pedagoginę pagalbą ugdytiniams, turintiems kalbos ir kitų komunikacijos sutrikimų: teikia sąrašą ugdytinių, kuriems numatyta teikti specialiąją pedagoginę (logopedo) pagalbą, suderina jį su įstaigą aptarnaujančia pedagogine psichologine tarnyba ir teikia tvirtinti įstaigos vadovui, o jam šį sąrašą patvirtinus, pateikia įstaigos specialiojo ugdymo komisijai;Bendradarbiauja su pedagogais, specialiųjų poreikių ugdytinių tėvais (globėjais, rūpintojais), kitais asmenimis, tiesiogiai dalyvaujančiais ugdymo procese, Lopšelį-darželį aptarnaujančios pedagoginės psichologinės tarnybos specialistais, numato specialiosios pedagoginės (logopedinės) pagalbos teikimo tikslus ir uždavinius, jų pasiekimo būdus ir metodus, atitinkančius specialiuosius ugdytinių poreikius bei galimybes; Pildo kalbos įvertinimo korteles, sudaro vaikų, turinčių kalbos ir kitų komunikacijos sutrikimų, sąrašą, individualiąsias, pogrupines bei grupines specialiųjų poreikių vaikų kalbos ir kitos komunikacijos ugdymo programas, jas taiko, rengia savo veiklos ataskaitą;Šalina specialiųjų poreikių mokinių kalbos ir kitus komunikacijos sutrikimus; Ugdytinius, kuriems pašalintas kalbos ar kitas komunikacijos sutrikimas, išbraukia iš ugdytinių, kuriems teikiama logopedo pagalba, sąrašo, bet juos stebi dar 2-3 mėnesius;Tvarko ir pildo kitus darbo dokumentus; Dalyvauja specialiojo ugdymo komisijos veikloje; Taiko savo darbe logopedijos naujoves;Konsultuoja ir šviečia bendruomenę aktualiais kalbos raidos, kalbos neišlavėjimo ar sutrikimų prevencijos ir jų šalinimo, specialiosios pagalbos teikimo klausimais. | Logopedas privalo turėti aukštąjį universitetinį išsilavinimą ir logopedo profesinę kvalifikaciją. |
| Meninio ugdymo mokytojas | Skatina vaikų kūrybiškumą, iniciatyvą, savarankiškumą; Ugdo norą pažinti ir perimti tautos kultūrą, tautos tradicijas, skatina kūrybinę saviraišką; Ieško tinkamiausių etninio ugdymo būdų, priemonių; Stiprina šeimos ir lopšelio-darželio sąveiką. Rūpinasi vaikų muzikiniu ugdymu, organizuoja, veda muzikinę veiklą, šventes, vakarones, muzikinius etnokultūrinius renginius, pramogas. | Meninio ugdymo mokytojas privalo turėti aukštąjį arba aukštesnįjį muzikinį išsilavinimą, pedagogo kvalifikaciją. |